पाएं अपने शहर की ताज़ा ख़बरें और फ्री ई-पेपरडाउनलोड करें
हरियाणा के लिए आज बेहद खास दिन है। 18 साल से ऊपर के लोगों का कोरोना वैक्सीनेशन रविवार (2 मई) से शुरू हो रहा है। गृह एवं स्वास्थ्य मंत्री अनिल विज ने यह जानकारी दी। वैक्सीन नहीं मिलने के कारण 1 मई से यह देशव्यापी अभियान प्रदेश में शुरू नहीं हो पाया था।
शनिवार दोपहर बाद कुरुक्षेत्र के स्टेट स्टोरेज सेंटर में कोविशील्ड की तीन लाख डोज पहुंचीं, जो शाम तक जिलों में पहुंचा दी गई। प्रदेश को जल्द ही कोवैक्सीन की 1.10 लाख डोज और मिलेंगी। हरियाणा में 18+ की कैटेगरी में एक करोड़ से ज्यादा लोगों को वैक्सीन लगनी है। इस पर सरकार 880 करोड़ रुपए खर्च करेगी।
जिलों में देर रात तक अपडेट होते रहे स्लॉट, कोविन-एप पर अपॉइंटमेंट लेकर ही टीका लगवाने जाएं
कोविन एप पर रजिस्ट्रेशन और शेड्यूल बुक करके ही वैक्सीन लगवाने जाएं। कोविन एप पर यह जरूर देख लें कि आपके आस-पास 18+ के लिए कोई टीकाकरण केंद्र शुरू हुआ है या नहीं। 18+ वालों के स्लॉट खोलने के लिए जिलों के हिसाब से देर रात तक कोविन एप पर शेड्यूल अपडेट किए जा रहे थे। कई जिलों में स्लॉट ओपन होते ही बुकिंग फुल दिखाई देने लगी। जबकि कुछ जिलाें में स्लॉट बुक हो रहे थे। अधिकारियों ने बताया कि रविवार से स्लाॅट बुकिंग सामान्य हाे जाएगी।
जल्द मिलेंगी 66 लाख डोज
स्वास्थ्य विभाग के एसीएस राजीव अरोड़ा के मुताबिक वैक्सीन की पहली खेप आ गई है। अब 18+ का टीकाकरण तेजी से शुरू होगा। डोज जिलों में बांटे जा चुके हैं। प्रदेश को जल्द ही वैक्सीन की 66 लाख डोज आवंटित की जाएंगी।
नौ जिलों में अभी संशय
नौ जिलों में वीकेंड लॉकडाउन है। इन जिलों में 18+ का वैक्सीनेशन शुरू होना मुश्किल है। पंचकूला, गुड़गांव, फरीदाबाद, सोनीपत, रोहतक, करनाल, हिसार, सिरसा व फतेहाबाद में लोगों के घरों से निकलने पर पाबंदी है।
प्रदेश में 45+ के लोगों को लग चुकी 34 लाख डोज
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva awa_Deva awa_Deva hin_Deva zho_Hant eng_Latn